**590. stjórnarfundur BSE
haldinn í Búgarði 15.2.2023 kl. 11.**

Allir stjórnarmenn mættir, Birgir, Gestur, Guðmundur, Hákon og Aðalsteinn Hreinss. Einnig Aðalsteinn Hallgr. 1. varam. Framkvæmdastjóri ritaði fundargerð.

1. **Fundargerð** 589.stjórnarfundar BSE frá 28.12. samþykkt.
2. **Drög að ársreikningi** lögð fram til kynningar.
3. **Ákvörðun um aðalfund**.
Aðalfundur verði haldinn í Hlíðarbæ miðvikud. 15.mars. Fulltrúum BSSÞ verði boðið á fundinn til að kynna hugmyndir um graskögglaverksmiðju í Reykjahverfi. Formanni og framkv.stjóra BÍ boðið á fundinn eins og verið hefur. Með fundarboði verði auglýst eftir tillögum til hvatningaverðlauna. Nautgriparæktarverðlaun og sauðfjárræktarverðl. verði veitt á fundinum. Formaður ræði um hver verði búnaðarþingsfulltrúi búnaðarsambandanna á Norðurlandi eystra við BSSÞ og BSNÞ. Stefnt að stjórnarfundi 10. mars þar sem loka undirbúningur aðalfundar verði.
4. **Sameining kúasæðinga á landsvísu.**
Sl. föstudag var fundur boðaður af Búgreinaráði BÍ í nautgriparækt, um framtíðarskipulag sæðinga. Rætt er um að sæðingarnar verði reknar í þremur einingum, BSSL verði með Suður- og Austurland, BSE með Norðurland og BúVest með Vesturland. Kostnaður við sæðingarnar verði jafnaður þannig að allir greiði sama verð fyrir sæðingar. Mynduð verði ein sameiginleg fagleg yfirstjórn. (Sjá nánar um sama málefni á fundi 589).
Einnig var rætt um að þróa eða kaupa smáforrit til að nota við pöntun og skráningu á sæðingum. RML hefur verið í sambandi við Finna vegna þessara hluta. Það smáforrit sem virðist best þróað er notað hjá Viking í Danmörku. Stjórnin hvatti til þess að þessi mál þróist sem hraðast.
5. **Fjallskilamál**.
Farin er af stað á undanförnum misserum nokkuð hörð umræða um lausagöngu sauðfjár og rétt þeirra landeigenda sem ekki eru með búfé. Umboðsmaður Alþingis hefur gefið út álit varðandi skyldur sveitarfélaga til að smala ágangsfé. Ljóst er að eftir að fyrrnefnt álit kom fram er trúlegt að einhverjir landeigendur ætli sér að láta reyna á þá kröfu á hendur sveitarfélögunum.
Stefnt er að því að sveitarfélög á svæðinu samræmi aðgerðir eða stefnu í afréttarmálum vegna fyrrgreindrar stöðu. Formaður leggur til að BSE veiti sveitarfélögum í Eyjafirði aðstoð við samræmingu viðbragða í fjallskilamálum.

Fleira ekki gert og fundi slitið um kl. 15.
SBH